paragraph_text: Prostor što ga je naseljavao ovaj narod slikovitog imena, Caribou-Eaters (bukvalno 'karibu-izjelice') zauzimao je pustoši što se prostiru, prema Petitotu (1876.), od jezera Caribou i Athabasca pa prema golemom Hudsonovom zaljevu. Franklin (1824) ih locira između jezera Athabasca, Great Slave i rijeke Churchill. Kultura ovog područja subarktičkog je tipa, lov na karibua glavni je posao Etheneldela, a njegovo meso njihova glavna hrana.